b'\n_START_ARTICLE_\nFumarole\n_START_PARAGRAPH_\nFumarole (latinsk: fumus som betyr r\xc3\xb8yk) er en \xc3\xa5pning i jordens eller et annet himmellegemes skorpe. Ofte finnes slike i n\xc3\xa6rheten av vulkaner, og gjerne de som avgir damp eller gasser slik som karbondioksid, svoveldioksid, saltsyre og hydrogensulfid._NEWLINE_Fumaroler kan forekomme langs sm\xc3\xa5 \xc3\xa5pninger eller lange sprekker, i kaotiske klaser eller felt, og p\xc3\xa5 overflaten av st\xc3\xb8rknede lavastr\xc3\xb8mmer og tykke avleiringer av pyroklastiske str\xc3\xb8mmer. Et fumarolefelt er et omr\xc3\xa5de med varme kilder og gassavl\xc3\xb8p der magma eller gl\xc3\xb8dende vulkanske bergarter som ligger rett under overflaten avgir gasser eller m\xc3\xb8ter grunnvann. Fra et grunnvannsperspektiv kan en fumarole beskrives som en varm kilde vannet koker f\xc3\xb8r det n\xc3\xa5r overflaten og deretter ventileres ut som damp eller kondens. Fumaroler kan v\xc3\xa6re aktive i ti\xc3\xa5r eller \xc3\xa5rhundrer dersom de ligger over en vedv\xc3\xa6rende varmekilde, eller de kan forsvinne i l\xc3\xb8pet av uker eller m\xc3\xa5neder dersom de kun ligger p\xc3\xa5 toppen av ferske vulkanske avleiringer som raskt avkj\xc3\xb8les._NEWLINE_Et godt p\xc3\xa5 eksempel p\xc3\xa5 fumaroleaktivitet p\xc3\xa5 Jorden er det ber\xc3\xb8mte Valley of Ten Thousand Smokes som ble dannet under utbruddet av Novarupta i Alaska i 1912. I begynnelsen var det tusenvis av fumaroler under avkj\xc3\xb8ling av den vulkanske asken fra utbruddet, men over tid har mesteparten av disse d\xc3\xb8dd ut. Det er estimert at det finnes rundt 4\xc2\xa0000 fumaroler innenfor Yellowstone Nasjonalpark i det nordvestre USA. Enda et eksempel er en rekke fumaroler i Valley of Desolation i Morne Trois Pitons Nasjonalpark i Dominica.'